CELEX: 32020D0766
Language: ro
Date: 2020-06-08 00:00:00
Title: Decizia (UE) 2020/766 a Consiliului din 8 iunie 2020 de numire a membrilor și a supleanților în Comitetul Regiunilor pentru perioada 1 februarie 2020-25 ianuarie 2025

12.6.2020   
               
               
                  RO
               
               
                  Jurnalul Oficial al Uniunii Europene
               
               
                  L 187/3
               
            
         DECIZIA (UE) 2020/766 A CONSILIULUI
         din 8 iunie 2020
         de numire a membrilor și a supleanților în Comitetul Regiunilor pentru perioada 1 februarie 2020-25 ianuarie 2025
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 300 alineatul (3) și articolul 305,
         având în vedere Decizia (UE) 2019/852 a Consiliului din 21 mai 2019 cu privire la stabilirea componenței Comitetului Regiunilor (1),
         având în vedere propunerile guvernelor estonian, cipriot și luxemburghez,
         întrucât:
         
                     (1)
                  
                  
                     Articolul 300 alineatul (3) din tratat prevede că Comitetul Regiunilor este format din reprezentanți ai colectivităților regionale și locale care sunt fie titularii unui mandat electoral în cadrul unei autorități regionale sau locale, fie răspund din punct de vedere politic în fața unei adunări alese.
                  
               
                     (2)
                  
                  
                     Articolul 305 din tratat prevede numirea de către Consiliu, pentru o perioadă de cinci ani, a membrilor Comitetului Regiunilor și a unui număr egal de supleanți, în conformitate cu propunerile fiecărui stat membru.
                  
               
                     (3)
                  
                  
                     Deoarece mandatul membrilor și al supleanților din Comitetul Regiunilor a expirat la 25 ianuarie 2020, ar trebui numiți noi membri și supleanți.
                  
               
                     (4)
                  
                  
                     La 10 decembrie 2019, Consiliul a adoptat Decizia (UE) 2019/2157 (2), în conformitate cu propunerile făcute de statele membre. Prin decizia respectivă au fost numiți, pentru perioada 26 ianuarie 2020-25 ianuarie 2025, membrii și supleanții propuși de guvernele ceh, danez, estonian, cipriot, leton, luxemburghez, neerlandez, austriac, român, sloven, slovac și suedez. Prin Decizia (UE) 2019/2157 au fost numiți, de asemenea, pentru aceeași perioadă, trei membri propuși de guvernul belgian, 21 de membri și 20 de supleanți propuși de guvernul german, opt membri și opt supleanți propuși de guvernul irlandez, 16 membri și 16 supleanți propuși de guvernul spaniol, 10 membri și 14 supleanți propuși de guvernul italian, patru membri și patru supleanți propuși de guvernul maltez, precum și opt membri și opt supleanți propuși de guvernul finlandez.
                  
               
                     (5)
                  
                  
                     La 20 ianuarie 2020, Consiliul a adoptat Decizia (UE) 2020/102 (3), în conformitate cu propunerile făcute de statele membre. Prin decizia respectivă au fost numiți, pentru perioada 26 ianuarie 2020-25 ianuarie 2025, membrii și supleanții propuși de guvernele elen, francez, croat, lituanian, maghiar și portughez, precum și patru membri și patru supleanți propuși de guvernul belgian, un membru propus de guvernul bulgar, un membru și un supleant propuși de guvernul irlandez, un membru și un supleant propuși de guvernul spaniol, 14 membri și 10 supleanți propuși de guvernul italian și 21 de membri și 20 de supleanți propuși de guvernul polonez.
                  
               
                     (6)
                  
                  
                     La 3 februarie 2020, Consiliul a adoptat Decizia (UE) 2020/144 (4), în conformitate cu propunerile făcute de statele membre. Prin decizia respectivă au fost numiți, pentru perioada 26 ianuarie 2020-25 ianuarie 2025, patru membri și patru supleanți propuși de guvernul spaniol, precum și un membru și un supleant propuși de guvernul finlandez.
                  
               
                     (7)
                  
                  
                     La 26 martie 2020, Consiliul a adoptat Decizia (UE) 2020/511 (5), în conformitate cu propunerile făcute de statele membre. Prin decizia respectivă au fost numiți, pentru perioada 26 ianuarie 2020-25 ianuarie 2025, cinci membri și opt supleanți propuși de guvernul belgian, un supleant propus de guvernul german, precum și un membru propus de guvernul maltez.
                  
               
                     (8)
                  
                  
                     Decizia (UE) 2019/852 cu privire la componența Comitetului Regiunilor a fost considerată ca restabilind echilibrul în ceea ce privește alocarea locurilor existente înainte de adoptarea Deciziei 2014/930/UE a Consiliului (6) și, în acest scop, Decizia (UE) 2019/852 a crescut cu câte un membru și și câte un supleant numărul alocat Estoniei, Ciprului și Luxemburgului. Noua componență urma să se aplice doar în cazul retragerii Regatului Unit din Uniune. Întrucât retragerea Regatului Unit din Uniune produce efecte juridice de la 1 februarie 2020, numărul membrilor Comitetului Regiunilor este, începând cu data respectivă, cel prevăzut la articolul 1 din Decizia (UE) 2019/852. În consecință, guvernele estonian, cipriot și luxemburghez au dreptul să propună un membru suplimentar și un supleant suplimentar.
                  
               
                     (9)
                  
                  
                     Guvernele estonian, cipriot și luxemburghez și-au propus candidații pentru locurile suplimentare de membri și supleanți. Membrii și supleanții respectivi ar trebui să fie numiți pentru perioada 1 februarie 2020-25 ianuarie 2025. Prezenta decizie ar trebui, prin urmare, să se aplice retroactiv începând cu 1 februarie 2020,
                  
               ADOPTĂ PREZENTA DECIZIE:
         
            Articolul 1
            Sunt numite în Comitetul Regiunilor pentru perioada 1 februarie 2020-25 ianuarie 2025:
            
                        —
                     
                     
                        în calitatea de membri, persoanele propuse, grupate pe state membre, în anexa I;
                     
                  
                        —
                     
                     
                        în calitatea de supleanți, persoanele propuse, grupate pe state membre, în anexa II.
                     
                  
         
            Articolul 2
            Prezenta decizie intră în vigoare la data adoptării.
            Se aplică de la 1 februarie 2020.
         
         
            Adoptată la Bruxelles, 8 iunie 2020.
            
               
                  Pentru Consiliu
               
               
                  Președintele
               
               A. METELKO-ZGOMBIĆ
            
         
         
            (1)  JO L 139, 27.5.2019, p. 13.
         
            (2)  Decizia (UE) 2019/2157 a Consiliului din 10 decembrie 2019 de numire a membrilor și a supleanților în cadrul Comitetului Regiunilor pentru perioada 26 ianuarie 2020-25 ianuarie 2025 (JO L 327, 17.12.2019, p. 78).
         
            (3)  Decizia (UE) 2020/102 a Consiliului din 20 ianuarie 2020 de numire a membrilor și a supleanților în cadrul Comitetului Regiunilor pentru perioada 26 ianuarie 2020-25 ianuarie 2025 (JO L 20, 24.1.2020, p. 2).
         
            (4)  Decizia (UE) 2020/144 a Consiliului din 3 februarie 2020 de numire a membrilor și a supleanților în cadrul Comitetului Regiunilor pentru perioada 26 ianuarie 2020-25 ianuarie 2025 (JO L 32, 4.2.2020, p. 16).
         
            (5)  Decizia (UE) 2020/511 a Consiliului din 26 martie 2020 de numire a membrilor și a supleanților în cadrul Comitetului Regiunilor pentru perioada 26 ianuarie 2020-25 ianuarie 2025 (JO L 113, 8.4.2020, p. 18).
         
            (6)  Decizia 2014/930/UE a Consiliului din 16 decembrie 2014 cu privire la stabilirea componenței Comitetului Regiunilor (JO L 365, 19.12.2014, p. 143).
      
      
         
            ANEXA I
            ПРИЛОЖЕНИЕ I – ANEXO I – PŘÍLOHA I – BILAG I – ANHANG I – I LISA – ΠΑΡΑΡΤΗΜΑ Ι – ANNEX I – ANNEXE I – PRILOG I – ALLEGATO I – I PIELIKUMS – I PRIEDAS – I. MELLÉKLET – ANNESS I – BIJLAGE I – ZAŁĄCZNIK I – ANEXO I – ANEXA I – PRÍLOHA I – PRILOGA I – LIITE I – BILAGA I
            Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter
            EESTI
            Mr Juri GOTMANS
            Member of a Local Assembly: Võru City Council
            
            ΚYΠΡΟΣ
            Mr Christakis MELETIES
            
               President of the Community Council of Kokkinotrimithia
            
            LUXEMBOURG
            Mr Gusty GRAAS
            Member of a Local Assembly: Conseil communal de la commune de Bettembourg
            
         
      
      
         
            ANEXA II
            ПРИЛОЖЕНИЕ II – ANEXO II – PŘÍLOHA II – BILAG II – ANHANG II – II LISA – ΠΑΡΑΡΤΗΜΑ IΙ – ANNEX II – ANNEXE II – PRILOG II – ALLEGATO II – II PIELIKUMS – II PRIEDAS – II. MELLÉKLET – ANNESS II – BIJLAGE II – ZAŁĄCZNIK II – ANEXO II – ANEXA II – PRÍLOHA II – PRILOGA II – LIITE II – BILAGA II
            Заместник-членове/Suplentes/Náhradníci/Suppleanter/Stellvertreter/Asendusliikmed/Αναπληρωτές/Alternate members/Suppléants/Zamjenici članova/Supplenti/Aizstājēji/Pakaitiniai nariai/Póttagok/Membri Supplenti/Plaatsvervangers/Zastępcy członków/Suplentes/Supleanți/Náhradníci/Nadomestni člani/Varajäsenet/Suppleanter
            EESTI
            Mr Kurmet MÜÜRSEPP
            Representative of a local body with political accountability to an elected Assembly: Antsla Rural Municipality Council
            
            ΚYΠΡΟΣ
            Mr Panayiotis VASILIOU
            
               President of the Community Council of Mazotos, Larnaca
            
            LUXEMBOURG
            Mr Vincent REDING
            Member of a Local Assembly: Conseil communal de la commune de Weiler-la-Tour